C 166/8
DA
Den Europæiske Unions Tidende
20.4.2022
Meddelelse til importører Import af tekstilvarer fra Bangladesh i EF (2022/C 166/06) Ved en meddelelse til importører, der blev offentliggjort i EU-Tidende C 41 af 15. februar 2008, s. 8, opfordrede Kommissionen de erhvervsdrivende i Den Europæiske Union, som angiver og/eller fremlægger oprindelsesdokumentation med henblik på præferencetoldbehandling for tekstilvarer, der henhører under HS-kapitel 61 og 62 og er importeret fra Bangladesh, til at træffe alle nødvendige forholdsregler, da der var rimelig tvivl om oprindelsen af de produkter, som blev påberåbt omfattet af EU’s generelle toldpræferenceordning (GSP).
Disse varers overgang til fri omsætning kan således give anledning til toldskyld og føre til svig mod Den Europæiske Unions finansielle interesser.
På grundlag af de foreliggende oplysninger er de ovennævnte rimelige tvivl ikke længere underbygget af dokumentation, der viser, at de underliggende risici fortsat består.
Siden den 1. januar 2021 har alle eksportører fra de præferenceberettigede lande, der eksporterer i henhold til GSP, desuden anvendt REX-selvcertificeringssystemet (1) og dermed udstedt udtalelser om oprindelse som den eneste dokumentation for påberåbelse af præferenceoprindelse.
Oprindelsescertifikater formular A kan ikke længere udstedes af de statslige myndigheder i de præferenceberettigede lande.
Den meddelelse til importører, der blev offentliggjort i EU-Tidende C 41 af 15. februar 2008, har derfor ikke længere nogen genstand for så vidt angår sendinger af de pågældende varer, der er angivet til overgang til fri omsætning på eller efter datoen for offentliggørelsen af denne meddelelse, og trækkes hermed tilbage.
(1) Artikel 80 og 81 i Kommissionens gennemførelsesforordning (EU) 2015/2447 af 24. november 2015 om gennemførelsesbe­ stemmelser til visse bestemmelser i Europa-Parlamentets og Rådets forordning (EU) nr.
952/2013 om EU-toldkodeksen (EUT L 343 af 29.12.2015, s. 558).